Calabash Bight

Calabash Bight is en Oort (Aldea) op dat Eiland Roatán (Islas de la Bahía) in dat Municipio José Santos Guardiola, Departamento Islas de la Bahía, Honduras. De Inwahnertall weer bi’n Zensus 2013 461.Zensusdaten 2013

 Geografie 

Calabash Bight liggt an de Süüdküst von Roatán an de Karibische See un an de Oostsied von de Bucht mit’n sülven Naam, de sik hier twee Kilometer in dat Binnenland rinreckt. An ehren Utgang na de grote See is de Bucht man 120 Meter breed.

De Naveröörd sünd Diamond Rock in’n Noorden, Camp Bay un Port Royal in’n Noordoosten, Oak Ridge in’n Westen un Punta Gorda in’n Noordwesten.

 Weertschop un Infrastruktur 

Blangen de traditschonelle Fischeree speelt ok de Tourismus en wichtige Rull för de Weertschop.

 Verkehr 

De eenzige Straat ut Calabash Bight rut föhrt in’n Noorden an de Hööftstraat von Roatán ran, de in’n Noordoosten na Camp Bay geiht un in’n Süüdwesten na French Harbour un Coxen Hole.

De nächste Flegerhaven is de Juan Manuel Gálvez International Airport bi Coxen Hole.

 Footnoten 

Kategorie:Oort
Kategorie:Departamento Islas de la Bahía